LOS ANGELES/OSLO (Aftenposten): Storeslem til Birdman. Her er hele listen over vinnere.
Morten Tyldum ankon sammen med kona Janne Tyldum. Tyldums film vant pris for beste tilpassede manus. Foto: Jordan Strauss
Alejandro G. Inarritu tok imot prisen for beste regissør, for filmen Birdman. Filmen vant også pris for beste film, beste foto og beste originalmanus. Foto: John Shearer
Felicity Jones ble nominert til beste kvinnelige skuespiller for sin rolle i "The Theory of Everything". Foto: MARIO ANZUONI
Rosamund Pike, nominert til beste kvinnelige skuespiller for sin rolle i "Gone Girl". Foto: LUCAS JACKSON
Jared Leto delte ut prisen for beste kvinnelige birolle. Foto: John Shearer
Emma Stone nominert til beste kvinnelige birolle for sin rolle i Birdman, i kjole fra Elie Saab. Foto: ROBERT GALBRAITH
Viola Davis delte ut priser under årets Oscar-utdeling. Foto: MIKE BLAKE
Gwyneth Paltrow backstage under prisutdelingen. Foto: Matt Sayles
Scarlett Johanson introduserte Lady Gaga. Foto: LUCAS JACKSON
Rita Ora fremførte låten "Grateful" fra filmen "Beyond the Lights". Foto: MIKE BLAKE
Jennifer Lopez og Chris Pine delte ut pris for beste kostyme. Foto: John Shearer
Lady Gaga i antrekk fra Azzedine Alaia. Foto: ROBERT GALBRAITH
Morten Tyldums film The Imitation Game stakk av med prisen for beste tilpassede manus.
Men storeslem gikk til Alejandro G. Iñárritu s film Birdman, som tok med seg hele fire priser hjem.
Filmen vant i de prestisjetunge kategoriene beste film, beste foto, meste originalmanus og beste regi.
Se traileren på Birdman her:
— Jeg er fornøyd og glad for at jeg har fått lage denne filmen, og fått vist den til hele verden, sier regissør Alejandro González Iñárritu til pressen etter showet. Tre av prisene gikk til Iñárritu personlig.
— Frykt er verdens kondom. Det gjør at man ikke klarer å nyte livet fullt ut, sier han blant annet til stor latter fra pressefolkene og forklarer hvordan frykt kan ødelegge et godt og kreativt filmprosjekt, sier han.
Oscar-utdelingen 2015 gikk så å si uten overraskelser. Det var favorittseire hele veien i de store og viktige klassene.
Wes Andersons The Grand Budapest Hotel stakk av med fire priser, for beste kostyme, sminke, musikk og produksjonsdesign.
Også filmen Whiplash gjorde seg bemerket, med tre priser: beste mannlige birolle (JK Simmons), beste lydmiks og beste klipping.
Boyhood på sin side var en av kveldens store tapere. Den ledet lenge på oversiktene over favoritter både til årets film og regi for Richard Linklater, men har kun pris for Patricia Arquette for beste kvinnelige birolle.
Takknemlige hovedrollevinnere
Beste kvinnelige hovedrolle gikk, ikke uventet, til Julianne Moore for filmen Still Alice.
Moore takket ektemannen sin da hun møtte pressen etter utdelingen.
— Han har vært fantastisk støttende. Han sa at jeg kom til å vinne en Oscar første gang han så filmen, sier hun om rollen i Still Alice.
Oscar-vinner for beste hovedrolle, Eddie Remaine, fortalte pressen om sitt arbeid med en ballettkoreograf gjennom fire måneder for å koordinere musklene sine og bevegelsene som Stephen Hawking i The Theory of Everything.
— Jeg vil dra til Cambridge og møte Hawking-familien senere. Dette er en stor seier for dem også, sier han etter utdelingen.
Nattens prisutdelinger i Los Angeles bød på flere sjanser for de to norske bidragene.
Regissør Morten Tyldym var nominert i hele åtte kategorier for filmen The Imitation Game , mens norsk-kanadiske Torill Kove var nominert for animasjonsfilmen Moulton og meg .
Kove måtte gi tapt til filmen Feast, mens Tyldum altså kunne notere seg pris for beste adapterte manus. Det var den prisen flere hadde spådd på forhånd.
— Stay weird, stay alive, sa manusforfatter Graham Moore fra scenen, og høstet stor applaus. Han benyttet også anledningen til å takke Tyldum for samarbeidet.
Alexandre Desplat stakk av med Oscar for musikken til The Grand Budapest Hotel. Desplat har også komponert musikken til The Imitation Game.
Jonas Pettersen fra Dagbladet spør komponist og Oscar-vinner Desplat om hvilken filmmusikk han er mest fornøyd med: Den Oscar-vinnende musikken til Grand Budapest Hotel eller Morten Tyldums The Imitation Game?
— Det er et godt spørsmål. Var det andre spørsmål, fleiper han først.
— Jeg var tungt inne i prosessen med å lage musikk til Grand Budapest Hotel, og fikk egentlig alt for liten tid til å gjøre jobben med The Imitation Game. Morten er en flott filmskaper, og det var hyggelig å samarbeide med ham. Men det var et veldig krevende oppdrag, svarte han.